FC Bornholm

FC Bornholm (Fodbold Club Bornholm, forkortet FCB) var en dansk eliteoverbygning for fodboldklubber beliggende på Bornholm. Ved etableringen omfattede overbygningssamarbejdet for herrer udelukkende femten bornholmske moderklubber, men i årene, der fulgte, stødte flere fodboldklubber til, således at eliteoverbygningen i 2005 havde tilslutning af samtlige daværende nitten fodboldklubber/fodboldafdelinger på klippeøen. Administrationen og det fælles seniormandskab var hjemmehørende i den vestbornholmske by Rønne, hvor hjemmebanekampene i de landsdækkende turneringer afvikledes på Rønne Stadion Nord, med en samlet stadionkapacitet på 6.000 tilskuere, og i perioden 2004–2005 ligeledes også på Nexø Stadion (kapacitet til 3.000 tilskuere) i Nexø i den østlige del af øen. Foruden seniorholdet bestod samarbejdet også af en række ungdomshold (FC Bornholm Ungdom), hvis hjemmebanekampe blev fordelt blandt moderklubberne. Fodboldsamarbejdet var medlem af lokalforbundet Bornholms Boldspil-Union (BBU) og derigennem det nationale fodboldforbund Dansk Boldspil-Union (DBU).

Eliteoverbygningen havde sportslig virkning fra og med 1999-sæsonen, hvor man overtog spillelicensen til Danmarksserien fra Idrætsklubben Viking Rønne. De næste syv sæsoner tilbragtes i henholdsvis Danmarksserien og Kvalifikationsrækken før seniorholdet i efteråret 2005 endte med at rykke ud af de landsdækkende rækker, administreret af DBU, og ned i den øverste fodboldrække under lokalforbundet Københavns Boldspil-Union, Københavnsserien. Nedrykningen medførte en omstrukturering af samarbejdet og en udlicitering af de enkelte fælleshold, hvor ansvaret for seniorholdet blev overladt til IK Viking Rønne, der i 2006 derfor spillede under navnet FC Bornholm/Viking i Københavnsserien og DBU's Landspokalturnering. Seniorholdet ophørte med at eksistere med udgangen af 2006-sæsonen, da holdet på ny rykkede ned. FC Bornholm blev herefter en eliteoverbygning på ungdomsplan med hold for U/18 (ynglinge), U/16 (junior), U/14 (drenge) og U/17 (piger), som fortsatte under navnene: FC Bornholm, FC Bornholm/AaIF (ungdomshold udliciteret til Aarkirkeby Idrætsforening) og FC Bornholm/RIK (ungdomshold udliciteret til Rønne Idrætsklub) frem til udgangen af år 2010.

Moderklubberne 
Alle 19 daværende fodboldklubber på Bornholm blev med tiden en del af eliteoverbygningen på seniorplan:

 Allinge-Sandvig Gymnastikforening
 Idrætsklubben Viking Rønne
 Gudhjem Idrætsforening
 Poulsker Idrætsforening
 Pedersker Idrætsforening
 Østerlars Boldklub
 Klemensker Idrætsforening
 Rø Idrætsforening
 Østermarie Idrætsforening
 Knudsker Idrætsforening
 Rønne Idrætsklub
 Aakirkeby Idrætsforening
 Nyker Idrætsforening
 Svaneke Boldklub
 Aarsballe Boldklub
 Nyvest Idrætsforening
 1. januar 2004 – 31. december 2005: Nexø Boldklub
 1. januar 2004 – 31. december 2005: Hasle Idrætsforening
 Tejn Idrætsforening

Førsteholdstruppen

Spillertrup

Trænerstaben 
Den kronologiske oversigt inkluderer alle pokal- og seriekampe på 1. seniorplan.
Statistik: Antal kampe (vundne, uafgjorte og tabte) og mål for/imod, Gs.pts: Gennemsnitligt antal points pr. kamp (efter 3 point systemet)

a: Under konstruktionen FC Bornholm/Viking.

Klubbens seniorresultater

Danmarksturneringen i fodbold og serier 
Niv: Rækkens niveau i den pågældende sæson, Nr: Slutplacering, Tilskuere: Tilskuergennemsnit på både ude- og hjemmebane.

a: Deltog under navnet FC Bornholm/Viking.

DBUs Landspokalturnering for herrer 
Lokale r. refererer til de indledende kvalifikationsrunder adminstreret af lokalunionerne forud for DBU's hovedturnering.
Farverne indikerer ingen deltagelse i pågældende runde (hvid), rundekamp spillet (sølv) og sidste runde kamp spillet (bronze).

a: Deltog under navnet FC Bornholm/Viking.

Referencer

Eksterne henvisninger 
 www.fcbornholm.dk (inaktiv) – FC Bornholms tidligere officielle hjemmeside

Fodboldklubber under DBU Bornholm
Tidligere fodboldklubber i Danmark
Etableret i 1999
Ophørt i 2010